„Tocmai am avut o discuție telefonică aprofundată cu Președintele Volodîmîr Zelenski, cu accent pe sprijinul nostru continuu pentru Ucraina, prioritățile pentru viitorul Summit NATO și consolidarea securității la Marea Neagră”, arată președintele.
Klaus Iohannis adaugă: „Am transmis, de asemenea, angajamentul țării noastre pentru Formula de Pace a Ucrainei”.
Acum mai mult de o lună, preşedintele Iohannis s-a întâlnit cu Zelenski la Vilnius, în marja Summit-ului Iniţiativei celor Trei Mări. Atunci, Iohannis scria pe X: „Am reiterat sprijinul nostru ferm pentru Ucraina, pe toate dimensiunile relevante”.
(sursa: Mediafax)